b'\n_START_ARTICLE_\nEdwin Lester Linden Arnold\n_START_PARAGRAPH_\nEdwin Lester Linden Arnold (n. 14 mai 1857, Swanscombe[*], Swanscombe and Greenhithe[*], Regatul Unit\xc2\xa0\xe2\x80\x93 d. 1 martie 1935, Swanscombe[*], Swanscombe and Greenhithe[*], Regatul Unit) a fost un autor englez. Majoritatea lucr\xc4\x83rilor sale au fost publicate cu numele Edwin Lester Arnold._NEWLINE_Arnold s-a n\xc4\x83scut \xc3\xaen Swanscombe, Kent, fiind fiul lui Sir Edwin Arnold. \xc8\x98i-a petrecut cea mai mare parte a copil\xc4\x83riei \xc3\xaen India, dar s-a \xc3\xaentors \xc3\xaen Anglia pentru a studia agricultura \xc8\x99i ornitologia. A devenit jurnalist \xc3\xaen 1883, public\xc3\xa2ndu-\xc8\x99i primele c\xc4\x83r\xc8\x9bi A Summer Holiday In Scandinavia (1877) \xc8\x99i Bird Life In England (1887) \xc3\xaenainte de a-\xc8\x99i scrie primul roman The Wonderful Adventures of Phra the Phoenician, aventurile unui r\xc4\x83zboinic care c\xc4\x83l\xc4\x83tore\xc8\x99te \xc3\xaen timp, fiind martor la invaziile Angliei. Phra a fost publicat pentru prima dat\xc4\x83 \xc3\xaen 24 de p\xc4\x83r\xc8\x9bi \xc3\xaen prestigiosul Illustrated London News, \xc8\x99i publicat ulterior sub form\xc4\x83 de carte \xc3\xaen Statele Unite \xc8\x99i Marea Britanie._NEWLINE_Arnold a scris mai t\xc3\xa2rziu alte romane, printre care Rutherford the Twice-Born \xc8\x99i Lepidus the Centurion: A Roman of Today (1901), ambele e\xc8\x99u\xc3\xa2nd comercial. \xc3\x8en 1905, Arnold \xc8\x99i-a publicat cel mai cunoscut roman, Lieutenant Gullivar Jones: His Vacation, cunoscut \xc8\x99i sub numele de Gulliver of Mars, (1905). Primele critici au fost lipsite de entuziasm, f\xc4\x83c\xc3\xa2ndu-l pe Arnold s\xc4\x83 nu mai scrie fic\xc8\x9biune.\n_START_SECTION_\nMo\xc8\x99tenire\n_START_PARAGRAPH_\nRomanul lui Arnold Lieutenant Gullivar Jones: His Vacation este considerat important pentru literatura \xc8\x99tiin\xc8\x9bifico-fantastic\xc4\x83 din secolul 20, probabil inspir\xc3\xa2nd seria lui Edgar Rice Burroughs, Barsoom, scris\xc4\x83 \xc8\x99ase ani mai t\xc3\xa2rziu. Personajul lui Burroughs John Carter, introdus \xc3\xaen romanul Prin\xc8\x9besa mar\xc8\x9bian\xc4\x83 (1917), are lucruri \xc3\xaen comun cu personajul lui Arnold, Gullivar. De exemplu, am\xc3\xa2ndoi sunt solda\xc8\x9bi din Sudul Statelor Unite care ajung pe Marte \xc8\x99i trec prin numeroase peripe\xc8\x9bii. Totu\xc8\x99i, personajul lui Carter are mai multe lucruri \xc3\xaen comun cu o crea\xc8\x9bie precedent\xc4\x83 a lui Arnold, Phra.'